Diari Oficial de la Generalitat Valenciana


Sumari del DOGV 5811, del 22-07-2008 (2008/9128)

ORDE de 16 de juliol de 2008, de la Conselleria d'Indústria, Comerç i Innovació, per la qual es desplega el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació.
----------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/07/16/(2)/dof/vci/html**

### Dades del document

Número de DOGV
:   5811

Data del DOGV
:   22-07-2008

Secció del DOGV
:   I. DISPOSICIONS GENERALS

Número del document
:   2008/9128


Data del document
:   16-07-2008

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * Conselleria Indústria, Comerç i Innovació
    * legislació
    * reglament intern
    * administració regional

ORDE de 16 de juliol de 2008, de la Conselleria d'Indústria, Comerç i Innovació, per la qual es desplega el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació. [2008/9128]  
El Decret 7/2007, de 28 de juny, del president de la Generalitat, determina el nombre i la denominació de les conselleries en què s'organitza l'administració de la Generalitat.  
Aprovat per Decret 130/2007, de 27 de juliol, del Consell, el Reglament Orgànic de la Conselleria d'Indústria, Comerç i Innovació, en el qual es determinen les funcions dels òrgans superiors i del nivell directiu del departament, així com de les unitats administratives de superior rang adscrites a cadascun, es fa necessari procedir al desplegament de l'esmentat reglament orgànic i determinar les funcions que correspon exercitar als serveis i unitats equivalents que componen l'estructura de la conselleria.  
En conseqüència, de conformitat amb el que s'ha establit en els articles 28.f) i 65 de la Llei 5/1983, de 30 de desembre, del Consell, en relació amb la disposició final primera del Decret 130/2007, de 27 de juliol, del Consell, és procedent l'aprovació de l'Ordre de desplegament del Reglament Orgànic i Funcional d'esta conselleria, i amb esta finalitat  
ORDENE  
CAPÍTOL I  
Del Gabinet del conseller o de la consellera   
Article 1. Del Gabinet del conseller o de la consellera  
El Gabinet del conseller o de la consellera és la unitat de suport, assessorament i assistència immediata al titular de la conselleria, de qui depén directament. També té al seu càrrec les relacions informatives i amb els mitjans de comunicació, així com el desenvolupament de totes les funcions que li encomane el conseller o la consellera.  
CAPÍTOL II  
De la Secretaria Autonòmica d'Indústria, Comerç i Innovació  
Secció primera  
De la Direcció General d'Indústria i Innovació  
Article 2. De la Direcció General d'Indústria i Innovació  
1. A la Direcció General d'Indústria i Innovació li correspon exercir les funcions en matèria d'empresa, indústria, seguretat industrial, mineria, investigació industrial i innovació i parcs tecnològics.  
2. De la Direcció General d'Indústria i Innovació depén l'Àrea d'Indústria i Innovació.   
Article 3. De l'Àrea d'Indústria i Innovació  
1. Per al compliment de les seues funcions, l'Àrea d'Indústria i Innovació s'estructura en els següents serveis:  
- Servei d'Ordenació i Seguretat Industrial  
- Servei d'Estudis i Anàlisis Sectorials  
- Servei d'Ordenació i Seguretat Minera  
- Servei d'Estudis i Cooperació per a la Innovació  
- Servei d'Avaluació i Coordinació de la Innovació  
- Servei de Promoció de la Innovació  
2. Al Servei d'Ordenació i Seguretat Industrial li correspon l'exercici de les següents funcions:  
a) Desenvolupament de les funcions de caràcter tècnic relatives a planificació, impuls, assessorament, coordinació, seguiment, anàlisi, control i avaluació de les actuacions en matèria d'indústria i de seguretat industrial i d'organismes de control, així com de les funcions de control metrològic, registre de control metrològic i habilitació de laboratoris de verificació metrològica.   
b) Elaboració i proposta de criteris per a la planificació de la informació, inspecció i supervisió de les activitats d'indústria i de seguretat industrial en instal·lacions industrials.  
c) Proposta, avaluació, gestió i seguiment de convenis i altres instruments de cooperació amb institucions públiques i privades en matèries d'indústria i seguretat industrial.  
d) Participació en l'elaboració de propostes normatives, plans d'actuacions, coordinació i control en matèries d'indústria i seguretat industrial.  
e) Elaboració d'informes i propostes sobre resolució d'expedients, procediment, organització, ordenació procedimental i normativa, en matèria d'indústria i de seguretat industrial.   
f) Establiment de les condicions per a l'acreditació del compliment dels requisits que han de reunir els professionals i les empreses que es dediquen a executar, mantenir, reparar o revisar instal·lacions, equips o aparells regulats pels reglaments tècnics de seguretat industrial; assessorament i coordinació de les unitats territorials en eixa funció i realització del seguiment, anàlisi i avaluació de la seua execució.  
g) Realització d'actuacions relatives al seguiment i control de les estacions d'inspecció tècnica de vehicles.   
h) Actualització i seguiment centralitzat del Registre d'Establiments Industrials.  
i) Participació en la coordinació funcional de les unitats territorials en les matèries que li són pròpies.  
j) Formulació de les propostes i gestió del corresponent programa pressupostari.  
k) Qualsevol altra que li siga encomanada en relació amb les matèries que li són pròpies.  
3. Al Servei d'Estudis i Anàlisis Sectorials li correspon l'exercici de les següents funcions:   
a) Realització d'estudis i anàlisis sectorials, a fi d'identificar, definir i reforçar els factors d'especialització sectorial dels motors principals de la nostra economia.   
b) Gestió de projectes de vertebració sectorial, a fi de reforçar la cadena de valor de parts integrants d'un sector, mitjançant actuacions de reforç de la competitivitat.   
c) Desenvolupament d'iniciatives d'àmbit sectorial en els camps de la formació i la informació, per a la millora competitiva de les empreses regionals mitjançant la promoció d'observatoris de mercat i tecnològics, entre d'altres.   
d) Proposta, avaluació, gestió i seguiment de convenis i altres instruments de cooperació amb institucions públiques i privades, en les matèries pròpies del servei.   
e) Participació i coordinació de les propostes per a l'elaboració de la normativa i plans d'actuació, coordinació i control en les matèries d'indústria i mines.  
f) Participació en l'elaboració, seguiment i control dels programes pressupostaris afectes al departament, així com en la gestió del que li corresponga.   
g) Qualsevol altra que li siga encomanada en relació amb les matèries que li són pròpies.  
4. Al Servei d'Ordenació i Seguretat Minera li correspon l'exercici de les següents funcions:  
a) Desenvolupament de les funcions de caràcter tècnic relatives a la planificació, impuls, assessorament, coordinació, seguiment, anàlisi, control i avaluació de les actuacions en matèria de mines i de seguretat minera i pirotècnia.  
b) Elaboració i proposta de criteris de planificació de la informació, inspecció i supervisió relatives a l'ordenació tècnica de les exploracions i investigació minera, aprofitament de jaciments miners, aigües minerals i termals i, en general, dels recursos naturals existents, així com en matèria d'explosius i pirotècnia; assessorament i coordinació de les unitats territorials en eixa funció i realització del seguiment, anàlisi i avaluació de la seua execució.  
c) Participació en l'elaboració de propostes normatives, plans d'actuació, coordinació i control en les matèries de la seua competència.  
d) Proposta, avaluació, gestió i seguiment de convenis i altres instruments de cooperació amb administracions públiques i altres institucions públiques i privades, en les matèries de la seua competència.   
e) Participació, en matèria de mines, en les propostes per a la centralització del Registre d'Establiments Industrials, així com per a la seua actualització i manteniment.   
f) Elaboració d'informes i propostes sobre resolució d'expedients, procediment, organització i ordenació en matèria de mines i de seguretat minera i pirotècnia.   
g) Participació en la coordinació funcional de les unitats territorials en les matèries que li són pròpies.   
h) Formulació de les propostes i gestió del corresponent programa pressupostari.  
i) Qualsevol altra que li siga encomanada en relació amb les matèries que li són pròpies.  
5. Al Servei d'Estudis i Cooperació per a la Innovació li correspon l'exercici de les següents funcions:  
a) Desenvolupament de les funcions de caràcter tècnic relatives a l'elaboració, suport i seguiment de la planificació estratègica en matèria d'innovació.  
b) Elaboració de plans de sensibilització, divulgació i formació en matèria d'innovació.  
c) Foment de la transferència de tecnologia entre les empreses i les entitats oferents de tecnologia.  
d) Coordinació i potenciació de les xarxes i estructures d'articulació entre els agents públics i privats del sistema regional d'innovació.  
e) Disseny i posada en marxa de plans, programes i projectes destinats a la creació d'espais d'innovació.  
f) Emissió d'informe tècnic previ dels projectes de convenis i acords de col·laboració amb entitats públiques i privades, quan incidisquen sobre el desenvolupament de les polítiques d'I+D+I del Consell.  
g) Formulació de les propostes i gestió del corresponent programa pressupostari.  
h) Qualsevol altra que li siga encomanada en relació amb les matèries que li són pròpies.  
6. Al Servei d'Avaluació i Coordinació de la Innovació li correspon l'exercici de les següents funcions:  
a) Elaboració d'estudis, propostes i plans d'actuació amb vista a la promoció, diversificació, modernització i millora de la competitivitat i de la qualitat dels sectors empresarials, així com de la investigació industrial i innovació empresarial.  
b) Disseny i posada en marxa de plans, programes i projectes destinats, en l'àmbit de les seues competències, a fomentar la participació de les empreses i la resta d'agents del sistema regional d'innovació en programes nacionals i europeus, especialment els Plans Nacionals d'I+D+i i els Programes Marc d'I+D de la Unió Europea. Així mateix, li correspon la cooperació i impuls de plans d'actuació sinèrgics, en el seu àmbit competencial, amb organismes i entitats públics i privats nacionals i internacionals.  
c) Identificació, caracterització, anàlisi estratègica i promoció de sectors empresarials, així com la posada en marxa d'actuacions de foment i diversificació per als nous sectors emergents.  
d) Impuls, coordinació i desenvolupament d'actuacions en matèries de prospectiva tecnològica i industrial, intel·ligència competitiva, millora de l'organització i gestió empresarial, de la capacitat innovadora, de l'excel·lència i del nivell tecnològic de les empreses de la Comunitat Valenciana, especialment de les microempreses i xicotetes i mitjanes empreses.  
e) Desenvolupament dels plans de competitivitat pel que fa a la innovació, millora de la gestió i formació de les persones en les empreses de la Comunitat Valenciana.  
f) Formulació de les propostes i gestió del corresponent programa pressupostari.  
g) Qualsevol altra que li siga encomanada en relació amb les matèries que li són pròpies.  
7. Al Servei de Promoció de la Innovació li correspon l'exercici de les següents funcions:  
a) Anàlisi i seguiment de les activitats pròpies de promoció tecnològica i de foment i millora de polígons industrials i sòl industrial.  
b) Disseny, gestió i avaluació dels programes d'ajudes que se li atribuïsquen. Gestió de les subvencions nominatives corresponents als seus programes pressupostaris.  
c) Foment de l'esperit emprenedor i de creació d'empreses innovadores.  
d) Proposta i impuls de convenis de col·laboració amb entitats públiques i privades en matèria d'innovació.  
e) Participació en el disseny i posada en marxa d'infraestructures d'investigació industrial, desenvolupament tecnològic i innovació, polígons industrials, parcs tecnològics, parcs logístics i centres empresarials de desenvolupament i innovació tecnològica, excepte allò referent als parcs científics.  
f) Anàlisi i seguiment de les activitats pròpies i el foment i millora de polígons industrials, parcs tecnològics, parcs logístics i centres empresarials de desenvolupament i innovació i del sòl en què estes activitats es desenvolupen.   
g) Formulació de les propostes i gestió del corresponent programa pressupostari.  
h) Qualsevol altra que li siga encomanada en relació amb les matèries que li són pròpies.  
Secció segona  
De la Direcció General de Comerç i Consum  
Article 4. De la Direcció General de Comerç i Consum  
1. A la Direcció General de Comerç i Consum li correspon exercir les funcions en matèria d'ordenació territorial de l'activitat comercial a la Comunitat Valenciana, comerç interior, artesania, qualitat i protecció i defensa dels consumidors i usuaris.  
2. De la Direcció General de Comerç i Consum depenen l'Àrea de Comerç i l'Àrea de Consum.  
Article 5. De l'Àrea de Comerç  
1. Per al compliment de les seues funcions, l'Àrea de Comerç s'estructura en els següents serveis:  
- Servei d'Ordenació del Comerç  
- Servei de Promoció Comercial  
- Servei de Planificació, Control i Equipaments Comercials  
- Servei de Promoció Artesana   
- Gabinet Tècnic de Preus  
2. Al Servei d'Ordenació del Comerç li correspon l'exercici de les següents funcions:  
a) Desenvolupament d'accions tendents a l'ordenació i reglamentació de l'activitat comercial des del punt de vista funcional o sectorial.  
b) Estudi, coneixement i difusió de les estructures comercials, canals i processos de comercialització.  
c) Elaboració d'indicadors i sèries estadístiques referides a l'evolució del sector comercial.  
d) Qualsevol altra que li siga encomanada en relació amb les matèries que li són pròpies.   
3. Al Servei de Promoció Comercial li correspon l'exercici de les següents funcions:  
a) Adopció i coordinació de mesures encaminades al foment i el desenvolupament del comerç interior i el desenvolupament de la comercialització de productes valencians.  
b) Concertació, tutela, promoció i impuls de l'activitat de les cambres de comerç, indústria i navegació i de les institucions firals i fires de la Comunitat Valenciana.  
c) Facilitar l'accés a la informació necessària per a la cooperació comercial.  
d) Qualsevol altra que li siga encomanada en relació amb les matèries que li són pròpies.   
4. Al Servei de Planificació, Control i Equipaments Comercials li correspon l'exercici de les següents funcions:  
a) Desenvolupament d'accions tendents a l'ordenació i reglamentació de l'activitat comercial des del punt de vista espacial o territorial. En particular el desenvolupament de la política en matèria d'equipaments comercials.  
b) Elaboració i supervisió d'activitats de planificació i estudi relacionades amb la distribució espacial del comerç i, en especial, el seu impacte econòmic, urbanístic i territorial.  
c) Participació en propostes per a l'elaboració de normativa i plans d'actuació, coordinació i control en matèria d'urbanisme comercial.  
d) Assessorament i informació en matèria d'establiment i utilització dels espais comercials per a la consecució d'un nivell adequat d'equipaments i la correcta inserció de les noves fórmules i unitats comercials en el sector.  
e) Proposta, avaluació, gestió i seguiment de convenis i altres instruments de cooperació amb institucions públiques i privades en matèria de comerç.  
f) Actuacions de control de l'observança de les disposicions en matèria de comerç, coordinació de les accions d'inspecció i de col·laboració amb els òrgans de defensa de la competència.  
g) Qualsevol altra que li siga encomanada en relació amb les matèries que li són pròpies.   
5. Al Servei de Promoció Artesana li correspon l'exercici de les següents funcions:  
a) Proposta, avaluació, gestió i seguiment de convenis i altres instruments de cooperació amb institucions públiques i privades, en matèria de promoció artesana.  
b) Seguiment estadístic de conjuntures, realització d'informes sectorials de situació i altres actuacions de suport. Execució dels plans de foment i ordenació de l'artesania.  
c) Gestió d'actuacions d'identificació de noves oportunitats tecnològiques i de mercat per a les empreses regionals i de millora de la competitivitat artesana, així com d'altres actuacions de suport.  
d) Participació en les propostes de normativa en matèria d'artesania.  
e) Elaboració d'informes i propostes sobre resolució d'expedients, procediments i organització en matèria d'ordenació de l'artesania, així com per a la modernització i consolidació de les activitats artesanes, amb la seua orientació al mercat.  
f) Participació en l'elaboració periòdica de l'estat d'execució del pressupost, pel que fa a les matèries de la seua competència i en relació amb el grau de compliment, tant dels objectius, com de les línies d'actuació i els projectes del programa.  
g) Participació en la coordinació funcional de les unitats territorials en matèria de la seua competència.  
h) Qualsevol altra que li siga encomanada en relació amb les matèries que li són pròpies.  
6. Al Gabinet Tècnic de Preus li correspon l'exercici de les següents funcions:  
a) L'elaboració de propostes de mesures encaminades a l'aplicació de la política de preus de la Comunitat Valenciana.  
b) La participació en la coordinació de l'actuació de les corporacions locals en matèria de preus.  
c) Qualsevol altra que li siga encomanada en relació amb les matèries que li són pròpies.  
Article 6. De l'Àrea de Consum  
1. Per al compliment de les seues funcions, l'Àrea de Consum s'estructura en els següents serveis:  
a) Servei d'Inspecció de Béns i Servicis  
b) Servei de Suport i Defensa del Consumidor  
c) Servei d'Arbitratge de Consum  
2. Al Servei d'Inspecció de Béns i Servicis li correspon l'exercici de les següents funcions:  
a) Prevenció, vigilància i control del compliment de les normes dictades en defensa dels consumidors i usuaris.  
b) Aplicació de les mesures correctores a les conductes contràries a la normativa vigent en matèria de defensa dels consumidors i usuaris.  
c) Elaboració de normes, informes i dictàmens en matèria de defensa dels consumidors i usuaris.  
d) Realització de campanyes de control de mercat. Proposta de les campanyes en cada un dels sectors: productes industrials, servicis i aliments. Elaboració dels protocols i les actes de les campanyes autonòmiques i de les nacionals l'elaboració de les quals correspon a la Comunitat Valenciana. Coordinació amb la resta de comunitats autònomes en les campanyes nacionals en què s'ha acordat participar.   
e) Coordinació, seguiment i avaluació del desenvolupament de la campanya realitzada pels serveis territorials de Consum i les OMIC. Elaboració de resultats per als òrgans directius de la conselleria, la premsa i l'Institut Nacional del Consum.  
f) Coordinació de les actuacions conseqüència de les denúncies i reclamacions rebudes en els serveis de la Direcció General i en els serveis territorials.  
g) Punt de contacte de la Xarxa d'Alertes. Control sistemàtic sobre seguretat dels productes posats a la disposició dels consumidors a la Comunitat Valenciana. Avaluació d'anàlisis i introducció de productes en la Xarxa d'Alertes. Gestió de les notificacions nacionals i europees de productes perillosos a la Comunitat Valenciana.   
h) Coordinació amb altres organismes per a desenvolupar i coordinar tasques comunes.   
i) Elaboració d'acords de col·laboració amb determinats instituts tecnològics de la Comunitat Valenciana per a intercanvi d'informació i un pla d'anàlisi dels riscos més detectats en la Xarxa d'Alertes, amb l'objectiu que estos punts crítics siguen objecte d'anàlisi en els productes que porten les empreses a estos laboratoris.  
j) Desenvolupament d'un pla sistemàtic de presa de mostres de gammes de productes concrets, com joguets, articles de puericultura, etc.   
k) Coordinació dels procediments sancionadors de la Direcció General en què s'establisquen criteris comuns i ventalls de quanties de les sancions per a cada tipus d'infracció, per a garantir una actuació coherent i homogènia per part de la Direcció General en l'àmbit territorial de la Comunitat Valenciana.  
l) Tramitació dels recursos d'alçada interposats i d'aquells la resolució dels quals correspon al director general, i elaboració de l'informe previ en els casos en què és competència del secretari autonòmic.  
m) Elaboració d'informes per a departaments administratius i entitats de consumidors.  
n) Programació assistència a juntes, comissions i reunions d'organismes de consum.  
nn) Coordinació i suport a les oficines municipals d'informació al consumidor (OMIC) en l'activitat inspectora que realitzen.  
o) Elaboració d'estadístiques.   
p) Seguiment de la normativa autonòmica valenciana, de la resta de comunitats autònomes, estatal i europea.  
q) Representació en el Grup de Normativa i Control de Mercats, compost per les comunitats autònomes i l'Institut Nacional del Consum.  
r) Qualsevol altra que li siga encomanada en relació amb les matèries que li són pròpies.  
3. Al Servei de Suport i Defensa del Consumidor li corresponen les funcions que seguixen:  
a) Elaboració i proposta de mesures adequades per a evitar i suplir les situacions d'inferioritat, subordinació o indefensió en què puguen trobar-se els consumidors i usuaris.  
b) Planificació i gestió de programes d'informació i divulgació que faciliten l'adequat exercici dels drets que els consumidors tenen reconeguts com a tals.  
c) Desenvolupament de programes especialitzats de formació destinats a tècnics i personal de les associacions de consumidors i de la mateixa administració en l'àrea de consum, així com la planificació de projectes per a impulsar l'educació del consumidor en els diferents nivells educatius.  
d) El foment del desenvolupament de símbols de qualitat i l'elaboració de codis de bones pràctiques en matèria de consum.   
e) Coordinació, foment i assessorament tècnic a les oficines municipals d'informació al consumidor i la seua acreditació.  
f) Impuls del moviment associatiu de consumidors i usuaris, prestant-los el suport tècnic i econòmic que puguen necessitar per al compliment dels seus fins.  
g) Participació en el Pla de Formació Contínua, promogut per l'Institut Nacional de Consum i subvencionat per l'Institut Nacional d'Administració Pública. Desenvolupament de programes de formació destinats a tècnics i personal de les associacions de consumidors i de la mateixa administració en l'àrea de consum, així com cursos de formació dirigits al col·lectiu de persones majors.  
h) Suport als centres escolars de la Comunitat Valenciana, a través del desenvolupament del Programa d'Educació del Consumidor a l'Escola, en col·laboració amb la conselleria competent en matèria d'educació.   
i) Organització de la convocatòria anual de concursos per a joves l'objectiu dels quals és aconseguir una major conscienciació entre la ciutadania sobre aquells temes relacionats amb la defensa dels consumidors i usuaris.  
j) Foment i coordinació dels centres de recursos ubicats a Alacant, València i Castelló.   
k) Participació en programes europeus en col·laboració amb la Xarxa Europea del Consumidor.   
l) Tramitació dels expedients d'inscripció en el Registre Públic d'Associacions i Federacions de Consumidors i Usuaris de la Comunitat Valenciana.   
m) Gestió i tramitació de beques destinades a llicenciats en dret per a completar la seua formació pràctica en matèria de consum.  
n) Coordinació de tots els aspectes relacionats amb la gestió del telèfon gratuït d'atenció al consumidor (968 700 580), així com de les consultes que es tramiten a través del correu electrònic.  
nn) Manteniment del web amb informació en matèria de consum i elaboració de publicacions.  
o) Realització d'esdeveniments relacionats amb el consum. Organització d'activitats per a commemorar el Dia Mundial del Consumidor, Expo-jove, lliurament de premis, concursos i actes.  
p) Tramitació i gestió dels fulls de reclamacions.  
q) Participació en els grups de treball de l'Institut Nacional del Consum, en concret el Grup d'Associacionisme de Consum i el d'Informació, Formació i Educació.  
r) Qualsevol altra que li siga encomanada en relació amb les matèries que li són pròpies  
4. Al Servei d'Arbitratge de Consum li corresponen les següents funcions:   
a) Foment del Sistema Arbitral de Consum entre els empresaris i professionals i els consumidors com a mecanisme de solució de conflictes entre ells.  
b) Formació i acreditació dels àrbitres intervinents en les juntes arbitrals de consum.  
c) Resolució dels conflictes entre consumidors i empresaris/professionals a través de la mediació i l'arbitratge administrat per la Junta Arbitral de Consum de la Comunitat Valenciana, adscrita a este servei.  
d) Impuls, suport tècnic i coordinació de les juntes arbitrals de consum a la Comunitat Valenciana.  
e) Elaboració i manteniment en línia del cens públic d'empreses i professionals adherits al Sistema Arbitral de Consum de la Comunitat Valenciana, amb la tramesa del corresponent distintiu oficial.  
f) Difusió del compromís d'adhesió d'empreses i professionals al Sistema Arbitral de Consum entre els sectors comercials i professionals.  
g) Aplicació i coordinació del projecte "Arbitratge Virtual de Consum" en les juntes arbitrals de consum de la Comunitat Valenciana, en el qual participen ajuntaments col·laboradors en la celebració d'arbitratges virtuals per videoconferència.  
h) Coordinació i col·laboració amb els departaments de la Generalitat amb els quals es compartixen les comissions arbitrals sectorials integrades en les juntes arbitrals de consum de la Comunitat Valenciana: Habitatge, Agències de viatge i Transports.  
i) Impuls de convenis de col·laboració en matèria d'arbitratge de consum amb diverses institucions i entitats, com ara cambres oficials de comerç, indústria i navegació, organitzacions empresarials, universitats i altres entitats relacionades.  
j) Col·laboració i participació en la Xarxa Europea de Centres Europeus de Consum per a la resolució de conflictes transfronterers, de la qual són membres les juntes arbitrals de consum.  
k) Coordinació i gestió de les certificacions per actuacions en audiències en les juntes arbitrals de consum de la Comunitat Valenciana, per a la recepció d'ajudes per part de les organitzacions empresarials i les associacions de consumidors.  
l) Representació en el Grup d'Arbitratge, compost per les comunitats autònomes i l'Institut Nacional del Consum.  
m) Impuls i desenvolupament de l'Arbitratge de Consum Turístic.  
n) Qualsevol altra que li siga encomanada en relació amb les matèries que li són pròpies.  
Secció tercera  
De la Direcció General d'Internacionalització  
Article 7. De la Direcció General d'Internacionalització  
1. La Direcció General d'Internacionalització exercirà les funcions en matèria de comerç exterior, qualitat, internacionalització dels sectors productius de la Comunitat Valenciana i de la seua projecció i defensa en el mercat global.  
2. En concret, a la Direcció General d'Internacionalització li correspon l'exercici de les següents funcions:  
a) Posicionar la Comunitat Valenciana en el mercat global de forma integral.  
b) El disseny i l'execució de programes destinats a incrementar la internacionalització i millorar la posició competitiva dels sectors productius de la Comunitat Valenciana en els mercats exteriors.  
c) El disseny i l'execució de programes d'implantació d'empreses de la Comunitat Valenciana en l'exterior.  
d) La promoció d'instruments de finançament i mesures de suport per a les empreses que tinguen per objecte la internacionalització a través del disseny, la gestió i l'avaluació dels seus programes d'ajudes.   
e) El suport i la promoció de la formació de joves de la Comunitat en matèria d'internacionalització.  
f) Servir d'instrument de suport en incorporació de les empreses valencianes als processos d'internacionalització.  
g) Incrementar els recursos humans especialitzats en internacionalització de la Comunitat.  
h) L'anàlisi, la identificació i el trasllat al teixit empresarial les tendències i claus de l'escenari internacional per a identificar oportunitats de negoci.  
i) L'elaboració i el desenvolupament de plans de sensibilització, divulgació i formació en matèria d'internacionalització.  
j) La planificació, coordinació i execució de les actuacions del Consell en matèria d'internacionalització dels sectors productius de la Comunitat Valenciana.  
k) El disseny i la posada en marxa de noves infraestructures en l'exterior que servisquen de suport a les iniciatives d'internacionalització dels sectors productius i de la Comunitat.  
l) La coordinació dels distints departaments de la Generalitat que porten a cap accions relacionades amb la internacionalització a fi d'aconseguir una actuació conjunta i global de la Generalitat en esta matèria.  
m) La potenciació de la col·laboració entre les distintes institucions de la Comunitat implicades en processos d'internacionalització, a fi d'aprofitar les sinergies existents. Impuls de les institucions firals de la Comunitat Valenciana i dels certàmens i fires comercials celebrats per estes, així com la coordinació i el suport de les accions de promoció i internacionalització promogudes per les cambres oficials de comerç, indústria i navegació i associacions sectorials i confederacions empresarials.  
n) L'organització i el suport a la presentació dels productes i empreses de la Comunitat Valenciana en fires comercials i altres esdeveniments promocionals celebrats en l'exterior.  
nn) La cooperació i l'impuls de plans d'actuació conjunts amb organismes i entitats públics i privats internacionals.  
o) El desenvolupament de convenis i acords de col·laboració amb entitats públiques i privades, quan incidisquen sobre el desenvolupament de les polítiques d'internacionalització del Consell.  
p) El desenvolupament de plans de competitivitat en allò que fa referència a la internacionalització.  
q) I totes altres que li siguen encomanades en matèria d'internacionalització.  
CAPÍTOL III  
De la Sotssecretaria  
Article 8. De la Sotssecretaria  
1. Sota la directa dependència del conseller, la Sotssecretaria té encomanades les competències i funcions establides per l'article 69 de la Llei del Consell, aquelles que li atribuïxen altres normes, les que li assigne el titular del departament i, en particular, les que expressament s'establixen en l'article 15 del Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació.  
2. Per a l'execució de les dites funcions, de la Sotssecretaria depén la Secretaria General Administrativa.  
Article 9. De la Secretaria General Administrativa  
1. La Secretaria General Administrativa, de conformitat amb el que s'ha establit en els articles 73 de la Llei 5/1983, de 30 de desembre, del Consell; i 16 del Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació, és la unitat amb la màxima jerarquia de nivell administratiu de la conselleria, presta suport a la Sotssecretaria i, sota la seua autoritat, atén la totalitat dels serveis generals de la conselleria.  
2. La Secretaria General Administrativa s'estructura en els següents serveis:  
- Gabinet Tècnic  
- Servei de Recursos Humans i Assumptes Generals  
- Servei d'Informàtica  
- Servei d'Organització, Publicacions i Informació  
- Servei de Planificació, Contractació i Suport Administratiu  
- Servei de Coordinació i Suport Tècnic  
- Servei de Programació i Gestió Econòmica  
- Servei de Projectes d'Arquitectura  
3. El Gabinet Tècnic exercix les funcions concernents a documentació, estadística i seguiment parlamentari i li corresponen, en particular, les següents:  
a) Suport i assistència de caràcter tècnic al conseller o la consellera i, si és el cas, als altres òrgans de la conselleria.  
b) Coordinació, control i seguiment de l'activitat parlamentària. Preparació d'intervencions, informes i documents sobre assumptes relatius a l'activitat parlamentària en l'àmbit de la conselleria i els ens públics adscrits.  
c) Elaboració d'estudis i informes de naturalesa tècnica i de contingut econòmic.  
d) Recopilació d'informació sobre execució de plans, programes i actuacions de la conselleria i dels ens públics adscrits.  
e) Recopilació i anàlisi de documentació i informació relacionades amb les matèries pròpies de la conselleria.  
f) Direcció, informació i reproducció d'estadístiques, a iniciativa pròpia o en col·laboració amb altres organismes o entitats especialitzades.  
g) Constitució, organització i custòdia del fons bibliogràfic de la conselleria i de la documentació de caràcter tècnic econòmic.  
h) Qualsevol altra que li siga encomanada en relació amb les matèries que li són pròpies.  
4. Al Servei de Recursos Humans i Assumptes Generals li correspon l'exercici de les següents funcions:  
a) Gestió del personal de la conselleria.  
b) Elaboració de propostes de modificació de les relacions de llocs de treball.  
c) Elaboració d'estudis sobre les plantilles de personal de les distintes unitats de la conselleria.  
d) Elaboració d'informes i propostes de resolució respecte de les reclamacions prèvies en matèria de personal.  
e) Tramitació dels procediments disciplinaris.  
f) Tramitació d'incidències en nòmina i situacions de personal.  
g) Custòdia i manteniment dels expedients de personal.   
h) Coordinació de les unitats de registre de documents de la conselleria i gestió del Registre General.  
i) Tramitació i seguiment dels subministraments menors dels serveis centrals de la conselleria.  
j) Coordinació i, si és el cas, gestió del manteniment de les instal·lacions de la conselleria.  
k) Gestió i manteniment de l'inventari de la conselleria.   
l) Gestió de l'arxiu de la conselleria.  
m) Coordinació dels serveis de traducció i correcció.  
n) Qualsevol altra que li siga encomanada en relació amb les matèries que li són pròpies.  
5. Al Servei d'Informàtica li correspon l'exercici de les següents funcions:  
a) Direcció, impuls i desenvolupament de projectes en el camp de les tecnologies de la informació i les telecomunicacions.  
b) Direcció, control i supervisió de les instal·lacions informàtiques pròpies, així com el seu manteniment i seguiment posteriors.  
c) Elaboració i gestió dels plans i programes interns anuals tendents a l'ordenació del desenvolupament de sistemes d'informació.  
d) Foment de la utilització de les noves tecnologies pel personal de la conselleria.  
e) Implantació de les aplicacions interdepartamentals i multidepartamentals en l'àmbit de la conselleria.  
f) Qualsevol altra que li siga encomanada en relació amb les matèries que li són pròpies.  
6. Al Servei d'Organització, Publicacions i Informació li correspon l'exercici de les següents funcions:  
a) Estudi dels processos, estructures i mètodes de treball.  
b) Direcció i supervisió de les actuacions tendents a la millora de la qualitat en els procediments i servicis públics.  
c) Racionalització dels procediments administratius i dels instruments de gestió.  
d) Gestió de l'oficina d'informació central de la conselleria i coordinació amb la resta d'oficines d'esta.  
e) Estudi i proposta sobre normalització de documentació.  
f) Publicacions.  
g) Impuls i coordinació de les convocatòries de subvencions.  
h) Gestió i tramitació de queixes i suggeriments.  
i) Tramitació de la publicació de normes, disposicions i actes en diaris oficials.  
j) Col·laboració en el manteniment de la pàgina web de la conselleria.  
k) Qualsevol altra que li siga encomanada en relació amb les matèries que li són pròpies.  
7. Al Servei de Planificació, Contractació i Suport Administratiu li correspon l'exercici de les següents funcions:   
a) Suport i assessorament als òrgans superiors i al nivell directiu de la conselleria en el disseny, proposta i implantació de plans d'actuació.  
b) Estudi, preparació, formulació i seguiment de l'execució dels expedients de contractació.  
c) Tramitació i seguiment dels expedients de compres centralitzades.  
d) Seguiment dels contractes menors de la Sotssecretaria.  
e) Realització de totes les actuacions relatives als arrendaments de béns immobles, i, en general, totes les funcions que corresponguen o se li encomanen en matèria de contractació.  
f) Organització i coordinació de la tramitació d'assumptes competència de la sotssecretaria, i en particular, d'aquells que s'hagen d'elevar a la Comissió de Secretaris Autonòmics i Sotssecretaris, així com al Consell per a la seua aprovació o coneixement.  
g) Coordinació, seguiment, supervisió i impuls dels convenis de col·laboració a subscriure per la conselleria.  
h) Seguiment dels compromisos i convenis amb altres administracions públiques.  
i) Assistència tècnica en els procediments relacionats amb les queixes i suggeriments.  
j) Tramitació dels procediments de responsabilitat patrimonial.  
k) Qualsevol altra que li siga encomanada en relació amb les matèries que li són pròpies.   
8. Al Servei de Coordinació i Suport Tècnic li correspon l'exercici de les següents funcions:  
a) Coordinació, estudi comparat i proposta d'elaboració de legislació sectorial.  
b) Estudi, preparació, coordinació i impuls de les disposicions i projectes normatius de la conselleria.  
c) Assistència tècnica en l'elaboració i tramitació de convocatòries de subvencions i ajudes.  
d) Coordinació i tramitació de recursos administratius.   
e) Realització i coordinació de les actuacions necessàries per al foment i la millora de polígons industrials, parcs tecnològics, parcs logístics i centres empresarials de desenvolupament i innovació i del sòl en què estes activitats es desenvolupen.  
f) Tramitació de les queixes plantejades davant el síndic de greuges i el defensor del poble.  
g) Elaboració d'informes tecnicojurídics relatius a l'activitat competencial de la conselleria.  
h) Qualsevol altra que li siga encomanada en relació amb les matèries que li són pròpies.   
9. Al Servei de Programació i Gestió Econòmica li correspon l'exercici de les següents funcions:  
a) Control i seguiment de l'execució pressupostària i les seues modificacions i la gestió de les despeses i els ingressos.  
b) Elaboració de l'Avantprojecte de Pressupost de la conselleria.  
c) Supervisió de l'activitat de gestió economicopressupostària que realitzen altres unitats de la conselleria.  
d) Elaboració de la informació economicopressupostària necessària per a la gestió de les distintes unitats administratives.  
e) Coordinació i seguiment de l'execució dels fons comunitaris.  
f) Coordinació i seguiment de les distintes caixes pagadores de la conselleria, així com la comptabilització dels comptes justificatius dels fons de caixa fixa gestionats pels centres directius de la conselleria.  
g) Qualsevol altra que li siga encomanada en relació amb les matèries que li són pròpies.  
10. Al Servei de Projectes d'Arquitectura li correspon l'exercici de les següents funcions:  
a) Elaboració d'avanços d'instruccions i recomanacions per a la redacció de projectes d'obres.  
b) Seguiment dels projectes en la seua fase de construcció, dirigint i coordinant els equips tècnics responsables.  
c) Realització de projectes i direcció d'obres.   
d) Coordinació i direcció dels equips tècnics en convenis de col·laboració.   
e) Elaboració, si és el cas, d'informes tècnics a sol·licitud de les distintes unitats de la conselleria.   
f) Qualsevol altra que li siga encomanada en relació amb les matèries que li són pròpies.  
CAPÍTOL IV  
De les direccions territorials  
Article 10. De les direccions territorials  
1. En cada una de les capitals de les províncies d'Alacant, Castelló i València hi ha una direcció territorial que actua sota la dependència orgànica de la Sotssecretaria i amb competència en el territori de la respectiva província.  
2. Funcionalment, les direccions territorials depenen dels distints centres directius de la conselleria, segons l'índole de la matèria.  
3. Per al compliment de les seues funcions, les direccions territorials s'estructuren en els següents serveis:  
a) Servei Territorial d'Indústria i Innovació  
b) Servei Territorial de Comerç  
c) Servei Territorial de Consum  
Article 11. Dels serveis territorials d'Indústria i Innovació  
1. Als serveis territorials d'Indústria i Innovació els correspon, en el seu respectiu àmbit territorial, la gestió i l'execució de les funcions derivades del marc legal vigent i de la política de la Direcció General d'Indústria i Innovació i dels seus programes d'actuació, en les matèries d'empresa, indústria, seguretat industrial, mineria, investigació industrial i innovació i parcs tecnològics.   
2. En particular, els correspondrà l'exercici de les següents funcions:  
a) Resoldre tots els procediments de la seua competència o formular proposta de resolució quan estiga atribuïda als serveis centrals de la conselleria.  
b) Iniciar d'ofici els procediments que corresponguen per raó de la matèria en el respectiu àmbit territorial.  
c) Adoptar les mesures necessàries per a assegurar el compliment de les directrius, programes o normes establits per la conselleria.  
d) Realitzar totes les funcions que es deriven de les atribucions que tinguen assignades en matèria d'inspecció i sancions.  
e) Qualsevol altra que els encomanen els titulars dels òrgans dels quals depenen respecte de les matèries que els són pròpies.  
Article 12. Dels serveis territorials de Comerç  
Als serveis territorials de Comerç els correspondrà, en el seu respectiu àmbit territorial, la gestió i l'execució de les funcions derivades del marc legal vigent i de la política de la Direcció General de Comerç i Consum, i dels seus programes d'actuació en les matèries de comerç interior, artesania i promoció comercial.  
Article 13. Dels serveis territorials de Consum  
Als serveis territorials de Consum els correspondrà, en el seu respectiu àmbit territorial, la gestió i l'execució de les funcions derivades del marc legal vigent i de la política de la Direcció General de Comerç i Consum, i dels seus programes d'actuació, en les matèries de consum, qualitat i protecció i defensa dels consumidors i usuaris.  
DISPOSICIÓ TRANSITÒRIA  
Única  
Les unitats la denominació de les quals no haja canviat passaran a dependre, amb els actuals mitjans personals i materials, de les unitats superiors que establix esta ordre.  
DISPOSICIÓ DEROGATÒRIA  
Única  
Queden derogades totes les disposicions d'igual o inferior rang que s'oposen al que s'ha establit en la present ordre i, en particular, l'Ordre de 7 de desembre de 2005, de la Conselleria d'Empresa, Universitat i Ciència.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 16 de juliol de 2008  
La consellera d'Indústria, Comerç i Innovació  
BELÉN JUSTE PICÓN


Còpia Permalink ELI